37. ΒΑΣΙΛΙΚΟΝ ΔΙΑΤΑΓΜΑ της 9/9 Νοεμ. 1948 Περί του τρόπου διεξαγωγής του διαγωνισμού των υποψηφίων εμμίσθων Παρέδρων. Έχοντες υπ’ όψει το άρθρ. 9 παρ. 3 του Α.Ν. 1055/1946 «περί προσόντων δικαστικών  Σελ. 266(α) Τεύχος Ι-32 Σελ. 22 λειτουργών» (ανωτ. αρ. 28) και μετά την υπ’ αριθ. 578/48 γνωμοδότησιν του Συμβουλίου της Επικρατείας, Προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρ.1.-Οι επιθυμούντες να διαγωνισθώσιν οφείλουσι να υποβάλωσι μέχρι της προτεραίας της ενάρξεως του διαγωνισμού αίτησιν προς τον Πρόεδρον της Επιτροπής, εν η, περιεχούση και δήλωσιν περί της ξένης γλώσσης, εις ην επιθυμούσι να εξετασθώσι, επισυνάπτονται: α)τα έγγραφα, τα αποδεικνύοντα ότι κέκτηνται τα υπό του άρθρ. 8 παρ. 2 του Νόμου 1055 απαιτούμενα προσόντα, β)αντίγραφον κεκυρωμένον της ληξιαρχικής της γεννήσεώς των πράξεως, ή, ελλείψει τοιαύτης, αντίγραφον του μητρώου των αρρένων, γ)πιστοποιητικόν του Υπουργείου της Δικαιοσύνης, ή, αν πρόκειται περί δικηγόρων υποψηφίων, πιστοποιητικόν του Προέδρου του οικείου Δικηγορικού Συλλόγου, ότι δεν ετιμωρήθησαν δις πειθαρχικώς κατά την αμέσως προηγουμένην διετίαν, εξ ων η μία τουλάχιστον προστίμου, δ)πιστοποιητικόν περί εκπληρώσεως της στρατιωτικής των υποχρεώσεως ή νομίμου απαλλαγής εκ ταύτης, ε)αντίγραφον του Ποινικού Μητρώου βεβαιούν ότι δεν κατεδικάσθησαν επί τινι των εν άρθρ. 4 στοιχ. β΄ του Νόμου 1055 εγκλημάτων ή επί τινι συνεπαγαγόντι έκπτωσιν από της υπηρεσίας κατά τα άρθρ. 4 στοιχ. γ΄ του Νόμου ή στέρησιν των πολιτικών δικαιωμάτων των και ς) πιστοποιητικόν του Υπουργείου της Δικαιοσύνης, αν πρόκειται περί υποψηφίου διατελέσαντος δικαστικού λειτουργού, ότι δεν επαύθη ένεκεν άλλης, ποινικής καταδίκης ή ανεπαρκείας ή κατ’ εφαρμογήν του άρθρ. 44 του Νόμου, και ότι δεν εξέπεσε της υπηρεσίας κατά το άρθρ. 43. Άρθρ.2.-Η Επιτροπή συνερχομένη άνευ ετέρας προσκλήσεως εν τω Δικαστηρίω του Αρείου Πάγου, κατά την διά της προκηρύξεως ορισθείσαν ημέραν και ώραν, εξελέγχει τα υπό των υποψηφίων υποβληθέντα έγγραφα, αποφαίνεται περί της παραδοχής ή μη των αιτήσεων, και κανονίζει εν γένει τας λεπτομερείας των εξετάσεων. Εν περιπτώσει, καθ’ ην απερρίφθη αίτησίς τις λόγω ελλείψεως τυπικών προσόντων, επιστρέφεται η γενομένη χρηματική κατάθεσις. Άρθρ.3.-Αι εξετάσεις εισίν ιδίως πρακτικαί, γίνονται δε εγγράφως και προφορικώς εκλεγομένων τοιούτων θεμάτων εκ των κατά το άρθρ. 9 παρ. 2 του νόμου 1055 κλάδων του δικαίου, ώστε να εκτιμάται ιδίως η ικανότης του υποψηφίου προς εφαρμογήν των Νόμων. Αι εξετάσεις επί των ξένων γλωσσών συνίσταται εις μετάφρασιν είκοσι στίχων εκ νομικού συγγράμματος, οίτινες, κατά την γραπτήν εξέτασιν, υπαγορεύονται τοις εξεταζομένοις υφ’ ενός μέλους της Επιτροπής, οριζομένου υπό του Προέδρου, απαγορευομένης της χρήσεως λεξικού ή βιβλίου οιουδήποτε. 6.Γ.α.31-37 Δικαστικοί Λειτουργοί - Εθνική Σχολή Δικαστών Άρθρ.4.-1.Αι έγγραφοι εξετάσεις εφ’ απάντων των κατά το προηγούμενον άρθρον κλάδων του δικαίου και των ξένων γλωσσών προηγούνται των προφορικών. Η επιτροπή, συνερχομένη κατ’ ιδίαν προ της γραπτής εξετάσεως εκάστου νομικού μαθήματος διατυποί υπό πραγματικήν μορφήν εν είδει παραδείγματος το ζήτημα και διά τινος των μελών αυτής, οριζομένου υπό του Προέδρου, υπαγορεύει τοις διαγωνιζομένοις, οίτινες οφείλουσι να απαντήσωσιν επ’ αυτών διά της υπαγωγής των πραγματικών γεγονότων εις τον Νόμον, είτε εν απλή εκθέσει είτε υπό τύπον δικαστικής αποφάσεως ή βουλεύματος. Τους διαγωνιζομένους, δυναμένους ελευθέρως τα ποιήσωνται χρήσιν των νόμων ή νομικών συγγραμμάτων, επιτηρούσι δύο τουλάχιστον μέλη της Επιτροπής, οριζόμενα υπό του Προέδρου. 2.Εντός τεσσάρων το πολύ ωρών από της παραδόσεως του ζητήματος, εν οιαδήποτε άμα τη λήξει του τετραώρου καταστάσει εύρηται το δοκίμιον οφείλει έκαστος των διαγωνιζομένων να παραδώση τον εγκλείοντα αυτό φάκελλον εις τον Πρόεδρον της Επιτροπής, όστις εξελέγχει αυτόν αν είναι κεκλεισμένος και φέρει επιγεγραμμένην την σημείωσιν του μαθήματος. Περί της κατά τα ανωτέρω διεξαγωγής της γραπτής εν εκάστω μαθήματι δοκιμασίας συντάσσεται υπό του Γραμματέως του Αρείου Πάγου πρακτικόν υπογραφόμενον υπό των μελών της Επιτροπής και προσυπογραφόμενον υπό του Γραμματέως. Άρθρ.5.-1.Μετά το πέρας και των προφορικών εξετάσεων εφ’ εκάστου μαθήματος ενός ή πλειόνων υποψηφίων, εξετασθέντων κατά την αυτήν συνεδρίασιν, έκαστος των εξεταστών της Επιτροπής εκτιμά εκ του συνόλου των εγγράφων και προφορικών εξετάσεων την ικανότητα εκάστου των εξεταζομένων και βαθμολογεί δι’ ενός βαθμού κατά τον εν τω επομένω άρθρω οριζόμενον τρόπον. 2.Προκειμένου διαγωνισμού Εμμίσθων Παρέδρων παρ’ Εισαγγελίαις Πρωτοδικών εν τη προφορική επί των διαφόρων κλάδων του δικαίου δοκιμασία ιδία εν τη σχετική προς το ποινικόν Δίκαιον ύλη, δέον να προκαλήται η ελευθέρα υπό των διαγωνιζομένων ανάπτυξις του θέματος, προς διάγνωσιν και της περί το λέγειν ευχερείας και ακριβείας, συνεκτιμωμένης υπό της Επιτροπής. Άρθρ.6.-1.Η ικανότης των εξετασθέντων σημειούται υφ’ εκάστου μέλους της Επιτροπής, διά των επομένων βαθμών, εκτιμωμένων δι’ αριθμών ως εξής: Άριστα 14 και 15, Λίαν Καλώς 11, 12 και 13, Καλώς 8,9 και 10, Σχεδόν Καλώς 5, 6 και 7 Μετρίως 2, 3 και 4, Κακώς 0 και 1. 2.Το αποτέλεσμα τούτο ευρίσκεται, διά των δοθέντων εις έκαστον των υποψηφίων βαθμών και αφού το άθροισμα τούτων διαιρεθή δια του αριθμού 5. 3.Περί του αποτελέσματος τούτου συντάσσεται υπό του Γραμματέως του Αρείου Πάγου πρακτικόν υπογραφόμενον υπό των μελών της Επιτροπής και προσυπογραφόμενον υπό του Γραμματέως. Εν τέλει συντάσσεται συγκεντρωτικός πίναξ των αποτελεσμάτων κατά σειράν επιτυχίας των διαγωνισθέντων. 